kardosdrur/scandi-wiki huggingface dataset:
National Geographic (tv-kanal)

National Geographic er TV-kanalen til mediekoncernerne National Geographic Society og The Walt Disney Company.

National Geographic er mest kendt for tidsskriftet med samme navn. Kanalen blev lanceret i Europa og Australien i september 1997 og sender i dag til 230 millioner husstande i 162 lande, på 27 sprog. I Europa når kanalen 43 millioner husstande i 39 lande og sender på 18 sprog.
Kanalens programmer drejer sig specielt om, natur, dyreliv, videnskab, historie og samfund og programmerne sendes ofte i serier på 10-12 enkeltprogrammer om samme emne.

I Danmark er kanalen tilgængelig ved bl.a. Viasat, og Canal Digital

Eksterne henvisninger 
National Geographic Society

Tv-kanaler fra USA
The Walt Disney Company
Aleksander Nevskij Kirke

Alexander Nevskij Kirke er den eneste Russisk-ortodokse kirke i København. Kirken blev bygget af den russiske regering mellem 1881 og 1883 på baggrund af Prinsesse Dagmar af Danmark ægteskab med Alexander Alexandrovich den 9. november 1866 og deres senere kroning som zar Alexander III af Rusland og zarinde Maria Feodorovna. Kirken er dedikeret til den russiske skytshelgen Alexander Nevskij.

Historie 

Fra midten af 1700-tallet afholdt den russiske ambassade i København messe i et lille kapel i Laksegade og senere i Store Kongensgade. Alexander Nevskij Kirken blev bygget fra 1881 til 1883 af den russiske regering, Zar Alexander III stillede personligt midler til rådighed for opførelsen, et projekt foranlediget af hans dansk-fødte kone Maria Feodorovna, datter af Christian 9. af Danmark. Købet af grunden på Bredgade var arrangeret af Carl Frederik Tietgen og det er blevet rapporteret, at zaren misbilligede den valgte placering af religiøse grunde, da traditionen krævede at ortodokse kirker skulle være fritstående bygninger.

Kirken blev tegnet af den russiske arkitekt David Ivanovich Grimm, der var professor ved Det russiske kunstakademi i Sankt Petersborg. Hans projekt var tidligere blevet udvalgt blandt 15 poster i arkitektkonkurrence. Den danske arkitekt Albert Nielsen var byggeleder på byggeriet under tilsyn af Ferdinand Meldahl.

I september 1883 kom provst Janysev, kansler ved det teologiske akademi i Skt. Petersburg, til København for at indvie kirken, bistået af menighedens præst og en munk fra Aleksander Nevskij-klostret i Skt. Petersborg. Repræsentanter for de danske, russiske og græske kongelige familier var til stede ved ceremonien. 

Kirken hører under det Tyske Bispedømme i den Russisk Ortodokse Kirke uden for Rusland (eng. ROCOR). Dens bispeforstander er Metropolit Mark (Arndt) af Berlin og Tyskland.

Arkitektur 

Det ydre af kirken er domineret af de tre løgkupler på toppen af gavlen ud mod Bredgade. Designet er inspireret af 1600-tals russisk arkitektur. Facaden er udført i røde og grå mursten med sandstensudsmykninger. Højt på facaden, i en niche over klokkerne, står en statue af Alexander Nevskij, kirkens skytshelgen.

Kirkebygningen blev fredet i 1981.

Kilder 

Frederiksstaden
Kirker i Københavns Amt
Ortodokse kirker i Danmark
Fredede kirker i Danmark
Fredede bygninger, konstruktioner og anlæg i Københavns Kommune
Kirker i Københavns Kommune
Champions Hockey League (2008-09)

Champions Hockey League var ishockeyliga for europæiske klubhold, der kun eksisterede i én sæson. Ligaen blev spillet i sæsonen 2008-09, som også var 100-års-jubilæet for International Ice Hockey Federation (IIHF), som arrangerede turneringen. Turneringen havde deltagelse af de bedste hold fra de syv bedste nationale europæiske ishockeyligaer.

Den samlede præmiesum for de hold, der kvalificerer sig til CHL-gruppespillet var 16,9 millioner schweizerfranc, som blev fordelt ligeligt mellem holdene, bortset fra at vinderen modtog en bonus på 1.000.000 schweizerfranc – den højeste pengepræmie indtil da i en europæisk ishockeyturnering.

Tv-transmissioner fra CHL-kampe udsendtes også uden for Europa. Universal Sports (som er en del af NBCUniversal) ejede tv-rettighederne i USA, mens The Score havde rettighederne i Canada.

Format

2008-09 

På grund af den korte forberedelsestid til sæsonen 2008-09 havde den første udgave af Champions Hockey League kun deltagelse af 14 hold fra de syv bedste ligaer på IIHF's ligarangliste. Mestrene samt et andet hold fra de fire bedste ligaer samt mestrene fra de næste tre ligaer (nr. 5-7) gik direkte til gruppespillet, mens de tre toere fra liga nr. 5-7 spillede kvalifikation om den sidste plads i gruppespillet.

I gruppespillet blev de tolv hold inddelt i fire grupper med tre hold, der spiller alle-mod-alle både ude og hjemme. De fire gruppevindere gik videre til semifinalerne, der afvikledes over to kampe (ude og hjemme). Vinderne af semifinalerne mødes i finalen, der også blev spillet over to kampe, og vinderen af finalen kåredes som CHL-mester og vandt bonussen på 1.000.000 schweizerfranc.

2009-10 
Den efterfølgende sæson blev aflyst. Men det var planen, at formatet fra sæsonen 2009-10 blev ændret til at omfatte to kvalifikationsrunder, et gruppespil, semifinaler samt finaler.

Første kvalifikationsrunde skulle have haft deltagelse af de nationale mestre i de 15 ligaer, som var rangeret som nr. 8-22 på IIHF's rangliste over europæiske ligaer samt toerne fra liga nr. 5-7. De 18 hold skulle have været inddelt i seks grupper med tre hold. De seks gruppevindere skulle være gået videre til anden kvalifikationsrunde, hvor de i opgør over to kampe (ude og hjemme) skulle møde sølvvinderne fra ligaerne i top 4 på IIHF's rangliste.

De fem vindere fra anden kvalifikationsrunde kvalificerede sig til CHL-gruppespillet, hvortil mestrene fra top 7-ligaerne var direkte kvalificeret, og gruppespillet skulle afvikles efter samme format som for sæsonen 2008-09.

Victoria Cup 

To hold fra Champions Hockey League og et hold fra National Hockey League spiller i Victoria Cup. Men kriterierne for hvordan NHL/IIHF udvælger holdene til Victoria Cup er endnu ikke offentliggjort. Vinderen af Victoria Cup modtager 1.000.000 schweizerfranc.

Kilder / eksterne henvisninger 
 Champions Hockey League
 IIHF (International Ice Hockey Federation)
 IIHF – Champions Hockey League
 IIHF – Champions Hockey League nyhedsbrev
 CHLTV – officiel Youtube-kanal

Noter 

Ishockeyturneringer
Investeringsfonden for Udviklingslande

IFU – Investeringsfonden for Udviklingslande, er en dansk fond, som blev oprettet ved lov i 1967.

IFU er en selvejende statslig fond, hvis formål er at fremme den erhvervsmæssige udvikling i udviklingslandene.

Fonden tilbyder rådgivning og risikovillig kapital til virksomheder, der ønsker at etablere sig eller drive forretning i udviklingslande i Afrika, Asien, Latinamerika og dele af Europa. Investeringerne sker på et kommercielt grundlag i form af aktiekapital, lån og garantier til de selskaber, der oprettes i udviklingslande.

IFU kan investere i lande, der fremgår af OECD’s DAC-liste. IFU kan dermed investere i omkring 140 lande som for eksempel Indien, Vietnam, Sydafrika, Kenya, Kina, Thailand, Peru, Bolivia og Ukraine.

IFU har i de senere år udvidet aktiviteterne ved bl.a. at etablere nye fonde i samarbejde med danske institutionelle og private investorer. I juni 2018 lancerede IFU the Danish SDG Investment Fund, der skal bidrage til at realisere FN's 17 verdensmål. Derudover er IFU fund manager for Danish Climate Investment Fund, Danish Agribusiness Fund, IFU Investment Partners og den Arabiske Investeringsfond. Endelig administrerer IFU Danida Business Finance.

I 2017 investerede IFU i alt 1,3 mia. kr., og den samlede kapital under forvaltning var ultimo 2017 9,1 mia. kr.

IFU har i alt investeret i mere end 1.250 projekter i over 100 udviklingslande. Investeringerne har bl.a. bidraget til etablering og bevarelse af næsten 1 million arbejdspladser, træning af ansatte, overførsel af ny teknologi, grøn energi og lokale skatteindtægter.

IFU har hovedkontor i København og regionale kontorer i New Delhi (Indien), Singapore, Shanghai (Kina), Nairobi (Kenya), Accra (Ghana), Lima (Peru), São Paulo (Brasilien) & i Kyiv (Ukraine).

Eksterne henvisninger 

 Hvem er IFU ? 
 DAC-liste 
 Lovgrundlag 
 Om IFU

Fonde fra Danmark
Etableret i 1967
Fonden for Udviklingslande
IFU

IFU eller ifu har flere betydninger:
 Industrialiseringsfonden for Udviklingslandene – dansk fond for erhvervsmæssig udvikling
 International Football Union – fodboldsammenslutning for lande, som ikke er knyttet til FIFA
STS-27

STS-51-J (Space Transportation System-51J) var Atlantis 3. rumfærge-flyvning.
Opsendt 2. december 1988 og vendte tilbage den 6. december 1988. Det var den 21. rumfærge mission.

Mission for Forsvarsministeriet, USA (DoD), missionens formål var der derfor hemmelig.

Der var store skader rumfærgens varmeskjold, sandsynligvis langt mere omfattende end de skader der senere forårsagede Columbia-ulykken.

Besætning 
   Robert Gibson (kaptajn)
   Guy Gardner (pilot)
   Richard Mullane (missionsspecialist)
   Jerry Ross (missionsspecialist)
   William Shepherd (missionsspecialist)

Missionen 
Det var en rumfærgemission totalt dedikeret til Forsvarsministeriet (DoD :Department of Defense). Lasten var klassificeret, men det meddeltes at radar-satellitten Lacrosse-1 blev opsendt og sat i kredsløb. Lacrosse er en Spionsatellit og har flere navne: Lacrosse 3000, USA 34 og 19671.

Under opsendelsen blev det beskyttende varmeskjold ramt af noget nedfald fra den eksterne tank. Besætningen blev bedt om at benytte rumfærgens robotarm til at fotografere færgens yderside og sende billederne til undersøgelse på jorden. Fordi missionen var af militær art skulle data krypteres, krypteringen forringede billedkvaliteten. På jorden troede man at den dårlige billedkvalitet var skyld i nogle store hvide pletter, CAPCOM gav astronauterne besked om der ikke var noget problem. Astronauterne der selv kunne se skaden var ret bekymrede, men valgte ikke at diskutere skadens omfang yderligere. Først da rumfærgen landede forstod man hvor stor skaden var, missionen kunne have endt i en katastrofe.

Hovedartikler:

Eksterne henvisninger 
 STS-27 NASA 

Rumfærgeprogrammet
Wiesenbach (Schwaben)

Wiesenbach er en kommune i Landkreis Günzburg i Regierungsbezirk Schwaben i den tyske delstat Bayern.
Den er en del af Verwaltungsgemeinschaft Krumbach.

Geografi 
Wiesenbach ligger i Region Donau-Iller.
 
I kommunen ligger landsbyerne Oberegg, Oberwiesenbach og Unterwiesenbach der blev samlet til en kommune i 1978.

Landkreis Günzburg
Trock

Trock er betegnelsen for Time Lord Rock, en musikgenre startet af den kendte YouTube partner Alex Day.

Denne genre er en fan-fic om den kendte, britiske science-fictionserie Doctor Who. Ideen bag dette projekt var inspireret af en anden fan-fic genre kaldet wrock (Wizard Rock) der handler om bogserien Harry Potter. 

Trock kan variere fra hård rock til blid akustisk musik. Hovedsagen er, at fansene kommer ud med deres kærlighed til den pågældende serie ved hjælp af musik, de selv skaber. 

Alex Day har sammen med tre venner dannet det første Trockband kaldet Chameleon Circuit. Deres cd forventes udsendt til jul 2008. Selv om genren er forholdsvis ny, er der allerede dannet mange nye Trockbands som blandt andet Quantum Locked, Children of Time og Heart of the Tardis. 

Musikgenren er ret ny og regnes indtil videre under betegnelsen indie eller fan-fic.

Rock
Asier Goiria

Asier Goiria (født 19. september 1980) er en spansk professionel fodboldspiller, som spiller angriber for den spanske klub, CD Numancia, med nummer 12.

Klubber 

Fodboldspillere fra Spanien
Fodboldspillere fra Athletic Bilbao
Wrock

Wrock er en forkortelse for Wizard rock. Wizard rock er en musikgenre startet omkring bogserien Harry Potter, hvor bands laver sange om Harry Potter, hans venner og eventyr.
Genren har fået uventet og enorm succes og er i dag en anerkendt genre blandt musikere over hele kloden.
Hundredvis af fans går til koncerter for at genoplive ånden fra bogserien Harry Potter, som afsluttede i sommeren 2007.

Rock
Vestervig-Agger Kommune

Vestervig-Agger Kommune blev oprettet i 1842 og nedlagt i 1970. 

I 1954 blev området syd for Thyborøn Kanal afstået til den nyoprettede Thyborøn Kommune, der ved samme lejlighed blev overført til Ringkøbing Amt. (Fra 2007 en del af Lemvig Kommune i Region Midtjylland).  

Vestervig-Agger Kommune hørte til Thisted Amt. I 1970 kom området til Sydthy Kommune i Viborg Amt. Fra 2007 er området en del af Thisted Kommune i Region Nordjylland.

Kommuner i Thisted Amt
Sophus Michaëlis

Sophus August Berthel Michaëlis (født 14. maj 1865 i Odense, død 28. januar 1932 i København) var en dansk forfatter og digter. Han var uddannet cand.mag. i fransk, latin og tysk. Michaëlis havde debut med Digte i 1889.

Han var søn af skrædder Johan August Michaëlis (født i Hannover i 1832) og Hedevig født Greve (født i Middelfart 1834 – 1866). Faren sad i små kår, men sønnen blev hjulpet frem af Odense byråd og apoteker G. Lotze. Han blev student 1884, dyrkede sprog og kunsthistorie, syslede med arkæologi og numismatik og tog 1891 skoleembedseksamen i fransk, latin og tysk. Michaëlis havde foruden anmeldelser af kunst og musik udgivet digte, romaner og operatekster. Han havde gjort et par rejser sydpå, i 1894 til Norditalien, 1896 til Tyskland.

Han ægtede 29. oktober 1895 Katharina Marie Bech Brøndum (født i Randers 20. marts 1872), datter af telegrafist Jacob Brøndum og Nielsine Petrine født Bech.

Han blev Ridder af Dannebrog 1919 og Dannebrogsmand 1929.

Han er begravet på Vestre Kirkegård. Der findes et maleri af Harald Moltke 1927 i Dansk Forfatterforening. Buster af Aksel Hansen 1907, Rudolph Tegner 1917 og Gyde Petersen 1918. Tegning af Gudmund Hentze 1932. Træsnit af K.J. Almqvist samme år. Mindesmærker 1932 på graven med Rudolph Tegners buste, 1937 ved Bakkehuset med Axel Hansens buste.

Bibliografi, ufuldstændig 
 1884: Vintergrønt
 1889: Digte,
 1891: Synd : to Fortællinger,
 1892: Vanemennesker, roman,
 1893: Aucassin og Nicolete : en oldfransk Kærlighedsroman fra omtrent år 1200,
 1893: Solblomster, digte,
  roman
 1896: Aucassin og Nicolete : Lyrisk opera i 4 akter af August Enna
  roman

Anerkendelser 
 1903: Det anckerske Legat
 1914: Otto Benzons Forfatterlegat

Eksterne henvisninger 
 
 Sophus Michaëlis  på Bibliografi.dk
 Sophus Michaëlis på Dansk Forfatterleksikon
 Samlede værker online og Forfatterportræt  på Arkiv for Dansk Litteratur
 
 

Digtere fra Danmark
Personer fra Odense
Personer i Kraks Blå Bog (afdøde)
Danskere i 1800-tallet
Danskere i 1900-tallet
Riddere af Dannebrog
Dansksprogede forfattere fra Danmark
Formænd for Dansk Forfatterforening
Personer i Dansk Biografisk Leksikon
Studenter fra Odense Katedralskole
DAC-listen

DAC-listen (DAC er en forkortelse af Development Assistance Committee) er en liste over udviklingslande der er teknisk kvalificeret til at modtage officiel udviklingsbistand (ODA, forkortelse for Official development assistance), bl.a fra Industrialiseringsfonden for Udviklingslandene. Listen udarbejdes af Verdensbanken på baggrund af landenes bruttonationalindkomst.

Eksterne kiler og henvisninger 
 DAC List of ODA Recipients på oecd.org
 Listen 2009 og 2010

Den tredje verden
International politik
Udviklingspolitik
Winterbach (Schwaben)

Winterbach er en kommune i Landkreis Günzburg i Regierungsbezirk Schwaben i den tyske delstat Bayern.
Den er en del af Verwaltungsgemeinschaft Haldenwang.

Geografi 
Winterbach ligger i Region Donau-Iller i den nordøstlige del af Landkreis Günzburgs i Naturpark Augsburg-Westliche Wälder.
 
I kommunen liger ud over Winterbach disse landsbyer og bebyggelser: Delkenmühle, Eisingerhof, Rechbergreuthen, Waldkirch, Waldkircher Mühle og Winterbach.

Historie 
Winterbach er kendt allerede i det 11. og 12. århundrede. Winterbach tilhørte grevslægten Fugger-Glött og var en del af det Fuggerske herresæde Glött. Med Rhinforbundet i 1806 blev området en del af Bayern.

Landkreis Günzburg
Reversibel reaktion

En reversibel reaktion er en kemisk reaktion, der resulterer i en kemisk ligevægt mellem reaktanter og produkter. Ved en reversibel reaktion, kan reaktionen foregå begge veje. Det betyder, at produktet eller produkterne fra reaktionen kan reagere, hvor resultatet fra deres reaktion, netop er reaktanterne fra første reaktion. Ved en reaktion med 2 reaktanter og 2 produkter, kan reaktionen beskrives sådan:
a + b ⇌ c + d
hvor a og b kan reagere til c og d, og c og d kan reagere til a og b.  

Ved en reversibel reaktion, markeres overgangen fra reaktanter til produkter i reaktionsskemaet med "dobbeltharpuner".
Et eksempel på en reversibel reaktion, er reaktion mellem Jern(III)ioner og thiocyanationer:
Fe3+(aq) + SCN-(aq) ⇌ FeSCN2+

Kemiske processer
Kemisk ligevægt
Ziemetshausen

Ziemetshausen er en købstad (markt) i Landkreis Günzburg i Regierungsbezirk Schwaben i den tyske delstat Bayern.
Den er administrationsby i Verwaltungsgemeinschaft Ziemetshausen.

Geografi 
Ziemetshausen ligger i Region Donau-Iller i Naturpark Augsburg-Westliche Wälder.

I kommunen ligger ud over Ziemetshausen landsbyerne Maria Vesperbild, Schloss Seyfriedsberg, Muttershofen, Bauhofen, Roppeltshausen, der blev indlemmet i 1972, Lauterbach og Hellersberg, indlemmet i 1974, Vorder-, Hinterschellenbach, Schönebach, og Uttenhofen, indlemmet 1978, og den har et samlet areal på 42,93 km².
Deraf er 20,48 km² landbrugssarealer, 20,05 km² skov, og omkring 150 ha er erhvervsarealer.

Blandt Ziemetshausens turistattraktioner kan nævnes kirken St Peter og Paul samt Schreinereimuseum.

Landkreis Günzburg
Thyborøn Kommune

Thyborøn Kommune var en landkommune i Vandfuld Herred i Ringkøbing Amt.

Administrativ historik 
Kommunen blev etableret efter at Thyborøn Sogn i 1954 blev udskilt fra Vestervig-Agger Kommune i Thisted Amt. Samtidig blev sognet overført i Ringkøbing Amt.

Denne blev opløst og sammenlagt med Harboøre-Engbjerg Kommune til Thyborøn-Harboøre Kommune som følge af kommunalreformen i 1970.

Referencer 

Kommuner i Ringkøbing Amt
Kommune
Ingrid Jespersen

Ingrid Jespersen (24. januar 1867 i Kongens Lyngby – 22. november 1938 i Ullerød) var en dansk pædagog og rektor.

Hun dimitteredes i 1889 fra seminarieafdelingen på N. Zahles Skole og tog 1891 skolebestyrerindeeksamen. Herefter bestyrede hun sammen med Elisabeth Gad Rosenvængets Privatskole i Livjægergade 30 i 3 år. I 1894 oprettede hun Ingrid Jespersens skole for piger i en lejet villa i Nordre Frihavnsgade på Østerbro i København – i dag Ingrid Jespersens Gymnasieskole. Hun købte skolen af G.A. Hornemann allerede i 1895. Skolen blev senere udvidet i 1897, 1900, 1912 og 1932. Efter at skolen i 1905 havde opnået anerkendelse som gymnasieskole, dimitteredes det første hold studenter i 1908.

Fra 1895 til 1912 ejede Ingrid Jespersen selv sin skole, hvorefter hun omdannede den til en selvejende institution. Hun gik af som rektor i 1930, og var derefter formand for bestyrelsen til sin død. Alumniforeningen ElevSamfundet blev oprettet i 1919 af tidligere Studenter.

Ingrid Jespersen underviste i dansk – fortrinsvis i gymnasiet – og ifølge samtidens karakteristikker fremhæves hendes organisatoriske talent og overblik som rektor. Ingrid Jespersen var foregangskvinde på flere områder, og hun havde til hensigt at give kvinder en mulighed for at uddanne sig og dermed blive selvstændige og uafhængige. Hun oprettede det første danske skolelaboratorium til fysik og kemi, og skolen havde som en af de første i Danmark husgerning og sløjd på skemaet. I en årrække havde skolen som den eneste pigeskole sløjd som eksamensfag til studentereksamen.
Fra ca. 1925 til sin død boede Ingrid Jespersen sammen med skolens sløjdlærer i perioden 1898-1926 Emilie Dorthea Richardt, født Baumann, kaldet Titte, der havde været gift med sløjdlærer og bygmester Poul Richardt.
Ingrid Jespersens sproglige talent kom til udfoldelse i hendes mange taler, hvoraf en stor del stadig er bevaret.

Uden for skolen havde Ingrid Jespersen en række tillidshverv. Hun var i en årrække bl.a. medlem af opgavekommissionen for studentereksamen, ministeriets repræsentant i bestyrelsen for faglærerindeeksamen samt medlem af det ministerielle udvalg af 1928 til revision af gymnasiets undervisningsplan.

Ingrid Jespersen døde 22. november 1938, og hendes urne er nedsat på kirkegården ved Egebæksvang Kirke i Espergærde.

Eksterne henvisninger 

 Ingrid Jespersen på Kvinfo.dk (Dansk Kvindebiografisk Leksikon)
 
 Ingrid Jespersen og hendes skole, N.E. Japsen 
 Ingrid Jespersens Gymnasieskole

Rektorer fra Danmark
Danskere i 1800-tallet
Danskere i 1900-tallet
Pædagoger fra Danmark
Kvinderetsforkæmpere fra Danmark
Modtagere af Fortjenstmedaljen i guld
Personer fra Kongens Lyngby
Personer i Dansk Kvindebiografisk Leksikon
Personer i Dansk Biografisk Leksikon
Kanvas (flertydig)

Kanvas har flere betydninger

 Kanvas (salg) – en salgsmetode
 Kanvas (tekstil) – tekstilt materiale, som ofte er fremstillet af hørgarn
Skive Landsogn-Resen Kommune

Skive Landsogn-Resen Kommune i Hindborg Herred i Viborg Amt blev oprettet i 1842 og nedlagt i 1965. Kommunen bestod af Skive Landsogn og Resen Sogn. I kommunens levetid har begge sogne i flere omgange måttet afgive områder til Skive Købstad.

Indlemmelser af dele af landsognet 
Omkring år 1900 måtte landsognet (Vinde-Lund området) afgive nogle arealer til Skive Købstad. Det drejede sig om Vesterfælled, Ny Skivehus og Resenvej (det nuværende Skive Sygehus). I 1950 var turen kommet til Bakkedraget. 

I 1950 blev de sydlige dele af landsognet (Gammel Skivehus, Egeris-Bilstrup og Årbjerg) også indlemmet i Skive Købstadskommune. Brårup havde indtil da ligget som en kile mellem landsognets sydlige områder.  Den kommunale forening af områderne omkring Brårup banede vej for, at Egeris Sogn kunne oprettes nogle år senere.

Indlemmelser af dele af Resen Sogn 
Tidligere dannede Karup Å sydgrænse for Resen Sogn. I begyndelsen af 1900-tallet blev den sydlige del af sognet (Skive Havn, Krabbesholm Højskole, Dyrskuepladsen og Skovbakken) afstået til Skive Sogn, hvorved området kom under købstaden.

Kommunens nedlæggelse 
I forbindelse med Kommunalreformen (1958-1970) kom der i 1964 et forslag om en storkommune i Sydsalling. Denne kommune skulle strække sig fra østkysten ved Resen til vestkysten ved Krejbjerg, og Balling skulle være hovedby i den nye kommune.  

Forslaget vakte modstand i Skive Landsogn-Resen. Sognerådet valgte i stedet at lade kommunen indlemme i Skive Købstadskommune. I marts 1966 kunne vælgerne den tidligere sognekommune for første gang stemme ved et byrådsvalg. I overgangsperioden (1965-1966) var et af de tidligere sognerådsmedlemmer indirekte valgt medlem af Skive Byråd.  

Kommuner i Viborg Amt (før 1970)
Marlborough House

Marlborough House er et palæ i Westminster i London i Storbritannien. Det blev tegnet af Christopher Wren for Sarah Churchill, hertuginde af Marlborough, og det stod færdigt i 1711.

I 1800-tallet blev huset udbygget, og den britiske kongefamilie tog det i brug. Fra 1863 til 1901 fungerede det som hjem for prinsen og prinsessen af Wales, den senere kong Edvard VII og dronning Alexandra. Dronning Maud af Norge blev født her.

I 1936 blev Marlborough House hjem for kong George V's enke, dronning Mary. Efter hendes død i 1953 donerede dronning Elisabeth II huset til Commonwealth of Nations' sekretariat, som fortsat bruger det.

Bygninger, konstruktioner og anlæg i London
Slotte i England
Residensslotte i Storbritannien